शाह ने बाद में कांगड़ा जिले के जवाली में भी एक सार्वजनिक जनसभा को संबोधित किया। उन्होंने कहा कि कांग्रेस ने सिर्फ भ्रष्टाचार को बढ़ावा दिया और पूर्व की संप्रग सरकार के दौरान 12 लाख हजार करोड़ रुपए का घोटाला हुआ। उन्होंने कहा कि पिछले तीन वर्षो में एक भी घोटाला सामने नहीं आया। शाह ने राज्य के मुख्यमंत्री वीरभद्र सिंह पर भ्रष्टाचार में लिप्त होने और राज्य को बर्बाद करने का आरोप लगाया। उल्लेखनीय है कि 68 सदस्यीय हिमाचल प्रदेश विधानसभा के चुनाव के लिए नौ नवंबर को वोट डाले जाएंगे और मतगणना गुजरात विधानसभा चुनाव की मतगणना के साथ 18 दिसंबर को होगी।